Document ID: /roh_data/filtered/fineweb-2-filterrobots_roh.jsonl.gz/52238

Ella era communista tranter 1880 e 1919. La Polaca era ina buna scolara che saveva discurrer blers linguatgs, s’exprimer fitg bain e saveva tge ch’ella vul. En sasez exemplaric. Cun la tenuta communista na ha ella dentant betg mo fatg amis en Germania enturn l'onn 1900. Pervi da differenzas ideologicas e politicas è ella era vegnida pliras giadas en praschun. Suenter l’emprima guerra mundiala ha ella gì success cun la tenuta cunter la guerra ed era fatg differentas acziuns da revoluziun. La fin finala ha dentant la lavur fitg sanestra e communista custà ad ella il 1919 la vita. Sco ch’ella è morta n’è fin oz betg dal tut cler. Bun in milliun persunas eran tar la sepultura preschents.
Mintgin dretg sin atgna opiniun
Il motiv che Ignazio Cassis ha prendì la communista Polaca è sta per mussar che mintgin ha il dretg sin libertad e l’atgna opiniun. Era sche quella na correspundia betg a l'atgna opiniun. Cun quai sa drizza el cunter las persunas che n'han betg dà la vusch ad el. Quai eran tenor indicaziuns oravant cunzunt represchentants da la sanestra. Pia ils politichers da la vart sanestra sco Rosa Luxemburg.
RR actualitad 17:00